| Ešmolio muziejus |
| --- |
|  |
| 51°45′19.44″ š. pl. 1°15′36″ r. ilg.﻿ / ﻿51.7554000°š. pl. 1.26000°r. ilg.﻿ / 51.7554000; 1.26000﻿ (Ešmolio muziejus)Koordinatės: 51°45′19.44″ š. pl. 1°15′36″ r. ilg.﻿ / ﻿51.7554000°š. pl. 1.26000°r. ilg.﻿ / 51.7554000; 1.26000﻿ (Ešmolio muziejus) |
|  |
| Vieta | Anglija Anglija, Oksfordas |
| Statusas | Veikiantis |
| Atidarymas | 1683 m. |
| Paskirtis | Muziejus |

**Ešmolio meno ir archeologijos muziejus** (angl. *Ashmolean Museum of Art and Archaeology*) – pirmasis pasaulio universitetinis muziejus, įsikūręs Oksforde, Anglijoje. Muziejui pradžią davė antikvaro, alchemiko, astrologo Elijaso Ešmolio (1617–1692) kolekcija. Muziejaus pirmasis pastatas buvo statomas 1678–1683 m. Dabartiniai vėlyvojo klasicizmo muziejaus rūmai pastatyti 1841–1845 m. 

2009 m. muziejus veiklą atnaujino po renovacijos. 2011 m. atidarytos naujos galerijos, telkiančios dėmesį į Egipto ir Nubijos temas. 2016 m. atvertos naujos erdvės XIX a. menui pristatyti. 2017 m. muziejus priėmė 938 tūkst. lankytojų.

Istorija
--------

Pirmasis muziejus atidarytas 1683 m. kompaktiškame statinyje, kurį specialiai saugoti senienoms, atitekusioms pagal E. Ešmolio testamentą, suprojektavo vienas iš Kristoferio Reno mokinių. Ešmolio kolekciją surinko visai ne pats Ešmolis, bet jo bičiulis kolekcionierius, botanikas Džonas Tradeskantas jaunesnysis (1608–1662) su tėvu.

150 metų muziejus buvo Oksfordo gamtos mokslų tyrimų centru, tačiau XIX a. jo kolekcijos buvo perskirstytos tarp keturių Oksfordo muziejų. Mokslo istorijos muziejus įsikūrė senajame pastate, o pats Ešmolio muziejus buvo pertvarkytas į archeologijos ir meno muziejų.

Naujųjų metų išvakarėse 1999 m. muziejuje buvo pavogta Polio Sezano drobė.

Ekspozicijos
------------

Muziejus garsėja Senovės Egipto meno ir  Atgimimo epochos grafikos darbų kolekcijomis (Mikelandželas, Rafaelis, Leonardas Da Vinčis). Paveikslų galerijoje pristatyti Učelas, Džordžonė, Rubensas, Rembrantas, Lorenas, Terneris, Renuaras, Pikasas.

Tarp kitų raritetų – Paroso marmuras, Stradivarijaus smuikas, archeologo Arturo Evanso (muziejaus direktorius 1884–1908 m.) Mino civilizacijos rinkiniai, senųjų žiedų ekspozicija (vienas iš jų, kaip manoma, paskatino profesorių Ronaldą Tolkiną sukurti „Žiedų valdovą"). Vienas populiariausių eksponatų – Alfredo papuošalas (*Alfred Jewel*). Muziejuje yra turtingos senųjų monetų, viduramžių ginklų ir pasiekimų kolekcijos.

Galerija
--------

* Alfredo papuošalasAlfredo papuošalas
* Paletė su reljefu iš HierakonpolioPaletė su reljefu iš Hierakonpolio
* „Mesijas", Stradivarijaus smuikas „Mesijas", Stradivarijaus smuikas
* „Apotheosis of Germanicus", Rubensas„Apotheosis of Germanicus", Rubensas
* Graikų antikinė kaukėGraikų antikinė kaukė
* Sobeko biustasSobeko biustas
* „Šv. šeima su Jonu Krikštytoju", Mikelandželas„Šv. šeima su Jonu Krikštytoju", Mikelandželas
* Oliverio Kromvelio mirties kaukėOliverio Kromvelio mirties kaukė
* „Restaurant de la Sirène, Asnières", Van Gogas„Restaurant de la Sirène, Asnières", Van Gogas
* Domiciano II monetaDomiciano II moneta
* Kikladų statulėlėKikladų statulėlė
* Lentelė iš KišoLentelė iš Kišo

Šaltiniai
---------

1. ↑  MacGregor, A. (2001). *The Ashmolean Museum. A brief history of the museum and its collections.* Ashmolean Museum & Jonathan Horne Publications, London.
2. ↑  „ALVA - Association of Leading Visitor Attractions". *www.alva.org.uk*. Nuoroda tikrinta 2018–04–17.

Nuorodos
--------

|  |  |
| --- | --- |
|  | **Vikiteka: Ešmolio muziejus** – vaizdinė ir garsinė medžiaga  |

* Oficiali svetainė